ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
128.76 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 79 లక్షలకు పైగా డోసులు నిర్వహణ
98.36 శాతానికి చేరిన రికవరీ రేటు
గత 24 గంటల్లో 6,822 కొత్త కేసులు నమోదు; ఇది 558 రోజుల కనిష్ట స్థాయి
దేశవ్యాప్త క్రియాశీల కేసుల సంఖ్య 95,014; ఇది 554 రోజుల కనిష్ట స్థాయి
వారపు పాజిటివిటీ రేటు  గత 23 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 79,39,038 డోసులతో కలిపి, 128.76 కోట్ల డోసులను  టీకా కార్యక్రమం అధిగమించింది. 1,34,23,668 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,84,773
|
|
రెండో డోసు
|
|
95,56,046
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,81,553
|
|
రెండో డోసు
|
|
1,66,08,872
|
|
18-44 ఏళ్ల వారు
|
|
మొదటి డోసు
|
|
46,93,17,106
|
|
రెండో డోసు
|
|
24,85,78,165
|
|
45-59 ఏళ్ల వారు
|
|
మొదటి డోసు
|
|
18,73,53,131
|
|
రెండో డోసు
|
|
12,74,17,445
|
|
60 ఏళ్లు పైబడినవారు
|
|
మొదటి డోసు
|
|
11,72,45,359
|
|
రెండో డోసు
|
|
8,27,68,140
|
|
మొత్తం
|
|
1,28,76,10,590
గత 24 గంటల్లో 10,004 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,79,612 కు పెరిగింది.
దేశవ్యాప్త రికవరీ రేటు 98.36 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 163వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,822 కొత్త కేసులు నమోదయ్యాయి. ఇది 558 రోజుల కనిష్ట స్థాయి.
దేశవ్యాప్త క్రియాశీల కేసుల సంఖ్య 95,014. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,79,384 పరీక్షలు చేశారు. దేశవ్యాప్తంగా ఇప్పటివరకు 64.94 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.78 శాతంగా ఉంది. గత 23 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.63 శాతంగా ఉంది. రోజువారీ పాజిటివిటీ రేటు గత 64 రోజులుగా 2 శాతం కంటే తక్కువగా, 99 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
ప్రముఖ వాయులీనం విద్వాంసుడు శ్రీ టి.ఎన్. కృష్ణన్ కన్నుమూత పట్ల సంతాపం తెలిపిన ప్రధాన మంత్రి
ప్రముఖ వాయలినిస్టు శ్రీ టి.ఎన్. కృష్ణన్ కన్నుమూత పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
‘‘ప్రముఖ ఫిడేలు విద్వాంసుడు శ్రీ టి.ఎన్. కృష్ణన్ మృతి సంగీత జగత్తు కు ఒక పెద్ద లోటు. ఆయన సారంగి కృతులు మన సంస్కృతిలో భాగం అయినటువంటి విస్తృత శ్రేణి భావోద్వేగాల పోగులకు ఒక సుందరమైన ఆకృతిని ఇచ్చాయి. యువ సంగీతకారులకు ఒక అసాధారణ మార్గదర్శకుని పాత్రను కూడా ఆయన పోషించారు. ఆయన కుటుంబానికి, ఆయన ప్రశంసకులకు సంతాపాన్ని వ్యక్తం చేస్తున్నాను. ఓమ్ శాంతి’’ అని ఒక సందేశంలో ప్రధాన మంత్రి పేర్కొన్నారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - ఒక అధికారిక ఉపాధి దృక్పథం
గణాంకాలు, కార్యక్రమ అమలు మంత్రిత్వశాఖ కు చెందిన జాతీయ గణాంక కార్యాలయం , నిర్ణీత అంశాల్లో పురోగతిని అంచనా వేయడానికి వీలుగా, ఎంచుకున్న ప్రభుత్వ సంస్థలతో, అందుబాటులో ఉన్న పరిపాలనా రికార్డుల ఆధారంగా, 2017 సెప్టెంబర్ నుండి 2020 డిసెంబర్ వరకు కాలంలో దేశంలోని ఉపాధి దృక్పథం పై, ఒక పత్రికా ప్రకటన విడుదల చేసింది. వివరణాత్మక ప్రకటన జతచేయబడింది.
భారతదేశంలో పేరోల్ రిపోర్టింగ్ - ఒక ఉపాధి దృక్పథం అనే అంశంపై వివరణను పి.డి.ఎఫ్.లో చూడటానికి ఇక్కడ క్లిక్ చేయండి :
(Visitor Counter : 92
ప్రధాన మంత్రి కార్యాలయం
2021వ సంవత్సర ప్రపంచ చాంపియన్ శిప్ పోటీల లో బాడ్ మింటన్ లో రజత పతకాన్ని గెలుచుకొన్నందుకు శ్రీకిదాంబి శ్రీకాంత్ కు అభినందనలు తెలిపిన ప్రధాన మంత్రి
2021వ సంవత్సర ప్రపంచ చాంపియన్ శిప్ పోటీల లో బాడ్ మింటన్ లో రజత పతకాన్ని గెలుచుకొన్నందుకు శ్రీ కిదాంబి శ్రీకాంత్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘చరిత్రాత్మకమైనటువంటి రజత పతకాన్ని గెలిచినందుకు @srikidambi కి ఇవే అభినందన లు. ఈ గెలుపు అనేక మంది క్రీడాకారుల కు ప్రేరణ ను ఇవ్వగలగడమే కాకుండా బాడ్ మింటన్ క్రీడ పట్ల ఆసక్తి ని ని కూడా పెంచుతుంది.’’ అని పేర్కొన్నారు.
మంత్రిమండలి
స్టార్ట్-అప్ సహకారం అంశం పై భారతదేశం మరియు రిపబ్లిక్ ఆఫ్ కొరియా కు మధ్య ఎంఒయు కు ఆమోదం తెలిపిన మంత్రివర్గం
స్టార్ట్-అప్ సహకారం అంశం పై భారతదేశం మరియు రిపబ్లిక్ ఆఫ్ కొరియా కు మధ్య అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎంఒయు పై 2019వ సంవత్సరం ఫిబ్రవరి లో సంతకాలయ్యాయి.
ఈ ఎంఒయు రెండు దేశాల లోనూ స్టార్ట్-అప్ ల మధ్య ద్వైపాక్షిక సహకారాని కి మార్గాన్ని సుగమం చేయడమే కాకుండా అటువంటి సహకారాన్ని ప్రోత్సహిస్తుంది కూడాను. ఈ క్రమం లో, ఆయా దేశాల జాతీయ చట్టాలు, నియమ నిబంధనల తో పాటు ఉభయ దేశాలు ఒక పక్షం గా ఉన్న ఏ అంతర్జాతీయ ఒడంబడికలను, సంధులను మరియు ఒప్పందాలను కూడా పరిగణన లోకి తీసుకోవడం జరుగుతుంది.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఈశాన్య ప్రాంతంలో ఎంఎస్ఎంఈల ముఖ్యమైన పాత్రతో పాటు భారతదేశాన్ని స్వయం ఆధారితంగా మార్చడంలో వాటి సహకారాన్ని వివరించిన శ్రీ నారాయణ్ రాణే
త్రిపురలోని అగర్తలాలో జరిగిన ఈశాన్య ప్రాంతంలో ఎంఎస్ఎంఈల స్థిరమైన అభివృద్ధిపై ప్రాంతీయ సదస్సుకు కేంద్ర ఎంఎస్ఎంఈ మంత్రి శ్రీ నారాయణ్ రాణేతో పాటు త్రిపుర ముఖ్యమంత్రి ప్రొ.  మాణిక్ సాహా, కేంద్ర సహాయ మంత్రి శ్రీ భాను ప్రతాప్ సింగ్ వర్మలు అధ్యక్షత వహించారు. మంత్రిత్వ శాఖలోని వివిధ పథకాలపై అవగాహన కల్పించేందుకు ఎంఎస్ఎంఈ మంత్రిత్వ శాఖ ఈ సదస్సును నిర్వహించింది. కాన్ఫరెన్స్లో శ్రీ నారాయణ్ రాణే ప్రసంగిస్తూ..ఈశాన్య ప్రాంతంలో ఎంఎస్ఎంఈల యొక్క ముఖ్యమైన పాత్రను మరియు భారతదేశాన్ని 'స్వయం ఆధారితంగా మార్చడంలో వాటి సహకారాన్ని తెలిపారు. త్రిపుర వ్యవసాయోత్పత్తుల భూమి అని మరియు ఫుడ్ ప్రాసెసింగ్ పరిశ్రమలలో ఎంఎస్ఎంఈలకు అపార అవకాశం ఉందని చెప్పారు. ఇప్పటికే ఉన్న పరిశ్రమలను బలోపేతం చేస్తూ ఎంఎస్ఎంఈలకు మరిన్ని పర్యాటక అవకాశాలను అభివృద్ధి చేయాలని త్రిపుర ప్రభుత్వానికి సూచించారు.
పారిశ్రామికవేత్తలు ఈ పథకాలను గరిష్టంగా సద్వినియోగం చేసుకోవాలని సహాయ మంత్రి శ్రీ భాను ప్రతాప్ సింగ్ వర్మ కోరారు. ఈ కార్యక్రమాన్ని విజయవంతం చేసేందుకు ముఖ్యమంత్రి నాయకత్వంలో త్రిపుర రాష్ట్ర ప్రభుత్వం చిత్తశుద్ధితో మరియు అంకితభావంతో కృషి చేసిందని ఆయన అన్నారు. రెండు మంత్రిత్వ శాఖల సమన్వయ ప్రయత్నాలు ఈశాన్య ప్రాంతంలో  ఎంఎస్ఎంఈ రంగం అభివృద్ధికి మెరుగైన పర్యావరణ వ్యవస్థను ఖచ్చితంగా సృష్టిస్తాయని ఆయన చెప్పారు.
ఈ సమావేశంలో ఎంఎస్ఎంఈ మంత్రిత్వ శాఖ, భారత ప్రభుత్వం మరియు త్రిపుర రాష్ట్ర ప్రభుత్వాలకు చెందిన వివిధ కార్యక్రమాలకు ప్రారంభోత్సవం జరిగింది. ఈ కార్యక్రమంలో ప్రముఖులు ప్రారంభించిన వాటిలో ఆర్ఏఎంపీ  పోర్టల్, ఉద్యమం శక్తి కింద ఎన్ఈఆర్ పోర్టల్ను లింక్ చేయడం, గోమతి సిటీ గ్యాస్ ప్రాజెక్ట్ ప్రారంభోత్సవం, స్పుర్తి పథకం కింద వెస్ట్ త్రిపుర వెదురు మ్యాట్ క్లస్టర్ ప్రారంభోత్సవం మరియు కెవిఐసీ  మరియు టికెవిఐబీ  కొత్త భవనం ప్రారంభోత్సవాలు ఉన్నాయి. విడిపిలు, సీఈఓల కాన్పరెన్స్ వంటి వివిధ కార్యకలాపాల ద్వారా జరిగిన ఈ సమావేశం..ఎన్ఈఆర్కు చెందిన ఔత్సాహిక/మరియు ప్రస్తుత పారిశ్రామికవేత్తలకు కేంద్ర మరియు రాష్ట్ర ప్రభుత్వాలు,సిపిఎస్ఈలు మరియు పరిశ్రమల సంఘాల ప్రభుత్వ విభాగాలతో కలవడానికి అవసరమైన వేదికను అందించింది.
దేశంలో ఉపాధి కల్పన మరియు జీవనోపాధిని మెరుగుపరచడంలో ఎంఎస్ఎంఈ రంగం ముఖ్యమైన పాత్ర పోషిస్తుంది. ప్రస్తుతం ఇది 6 కోట్ల యూనిట్లతో 11 కోట్ల మందికి పైగా ఉద్యోగులను కలిగి ఉంది.దేశ జీడీపీలో సుమారు 30% సహకారంతో ఆర్థిక వృద్ధికి గణనీయంగా దోహదపడుతోంది.
మన ఆర్థిక వ్యవస్థపై ఎంఎస్ఎంఈల ప్రభావం దృష్ట్యా యువతలో వ్యవస్థాపకతను ప్రోత్సహించడానికి మరియు 5 ట్రిలియన్ డాలర్ల ఆర్థిక వ్యవస్థను సాధించడానికి భారత ఆర్థిక వ్యవస్థ అభివృద్ధిలో వారు సమగ్ర పాత్ర పోషించే అనుకూలమైన పర్యావరణ వ్యవస్థను రూపొందించడానికి కేంద్రీకృత ప్రయత్నాలు చేయడం అత్యవసరం.
దేశం ఆర్థిక శ్రేయస్సు కోసం ఎంఎస్ఎంఈ రంగాన్ని పెంపొందించడం చాలా ముఖ్యం. ఎంఎస్ఎంఈల స్థిరమైన వృద్ధితో పాటు వాటిని శక్తివంతం చేయడానికి అలాగే ప్రపంచ విలువ గొలుసులకు అనుకూలంగా వాటిని మార్చేందుకు ఎంఎస్ఎంఈ మంత్రిత్వశాఖ కృషి చేస్తోంది.
ప్రధాన మంత్రి కార్యాలయం
పూర్వ కేంద్ర మంత్రి శ్రీ శరద్ యాదవ్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
పూర్వ కేంద్ర మంత్రి శ్రీ శరద్ యాదవ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. డాక్టర్ లోహియా యొక్క ఆదర్శాల నుండి శ్రీ శరద్ యాదవ్ ఎంతో ప్రేరణ ను పొందారు అని కూడా ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘శ్రీ శరద్ యాదవ్ జీ కన్నుమూశారని తెలిసి దు:ఖం కలిగింది. ఆయన తన దీర్ఘ సార్వజనిక జీవనం లో, తనను తాను పార్లమెంటు సభ్యుని గాను మరియు మంత్రి గాను ప్రతిష్ఠించుకొన్నారు. డాక్టర్ లోహియా యొక్క ఆదర్శాల నుండి ఆయన ఎంతో ప్రేరణ ను పొందారు. నేను ఎల్లప్పటికీ మా మధ్య జరిగిన సంభాషణల ను నా మనసు లో పదిల పరచుకొంటాను. ఆయన కుటుంబాని కి మరియు ఆయన ను అభిమానించే వారికి ఇదే నా యొక్క సంతాపం. ఓమ్ శాంతి.’’ అని పేర్కొన్నారు.
(
జల శక్తి మంత్రిత్వ శాఖ
11.49 కోట్లు  గ్రామీణ గృహాలకు అందిన కుళాయి నీటి కనెక్షన్లు
ఆగష్టు 2019 నుండి, కేంద్రం రాష్ట్ర ప్రభుత్వాల భాగస్వామ్యంతో, దేశంలోని ప్రతి గ్రామీణ గృహం కుళాయి నీటి కనెక్షన్ ద్వారా తాగు నీటికి భరోసా కల్పించేందుకు జల్ జీవన్ మిషన్ -హర్ ఘర్ జల్ను అమలు చేస్తోంది. ఆగస్టు 2019లో జల్ జీవన్ మిషన్ ప్రకటించే సమయానికి, 3.23 కోట్ల  గ్రామీణ కుటుంబాలు కుళాయి నీటి కనెక్షన్లను కలిగి ఉన్నట్లు కేంద్రం తెలిపింది. 20.03.2023 నాటికి రాష్ట్రాలు/యుటిలు నివేదించిన ప్రకారం, జేజేఎం కింద గత మూడున్నర సంవత్సరాలలో అదనంగా 8.26 కోట్ల గ్రామీణ కుటుంబాలకు కుళాయి నీటి కనెక్షన్లు అందించారు. ఈ విధంగా, 20.03.2023 నాటికి, దేశంలోని 19.43 కోట్ల గ్రామీణ కుటుంబాలలో, దాదాపు 11.49 కోట్ల  కుటుంబాలకు వారి ఇళ్లలో కుళాయి నీటి సరఫరా ఉన్నట్లు కేంద్రం నివేదించింది. రాష్ట్రం/ యుటీ వారీగా, సంవత్సరం వారీగా వివరాలు జత చేసారు. ఇప్పటివరకు, నివేదించిన ప్రకారం, 5 రాష్ట్రాలు. గోవా, గుజరాత్, హర్యానా, పంజాబ్, తెలంగాణ, 3 యూటీలు అనగా. అండమాన్ నికోబార్ దీవులు, పుదుచ్చేరి, దాద్రా నగర్ హవేలీ & డామన్ డయ్యూ వరుసగా 'హర్ ఘర్ జల్' రాష్ట్రాలు, యుటీ లుగా మారాయి. మిగిలిన రాష్ట్రాలు/ కేంద్ర పాలిత ప్రాంతాలు 2024 నాటికి పంపు నీటి కనెక్షన్ను అందించాలని ప్రణాళిక సిద్ధం చేశారు. .
జల విభాగం రాష్ట్రానికి సంబంధించిన అంశం కాబట్టి, నీటి సరఫరా ప్రాజెక్టుల ప్రణాళిక, రూపకల్పన, అమలు, ఆమోదం బాధ్యత రాష్ట్రాలదే. కేంద్ర ప్రభుత్వం ఆర్థిక, సాంకేతిక సహాయాన్ని అందించడం ద్వారా రాష్ట్ర ప్రభుత్వ ప్రయత్నాలను భర్తీ చేస్తుంది. అందుకని, మిషన్ కింద ఏర్పాటయ్యే నీటి సరఫరా మౌలిక సదుపాయాల నిర్వహణ సంబంధిత అంశాలు రాష్ట్ర ప్రభుత్వాల పరిధిలోకి వస్తాయి. తదనుగుణంగా, ఫిర్యాదులు మొదలైనవి. నీటి సరఫరాలో అంతరాయాలు, నాసిరకం నీటి నాణ్యత సమస్యలతో సహా ఇతర విషయాలలో రాష్ట్రం/యూటీ స్థాయిలో పరిష్కరిస్తారు. ఈ డిపార్ట్మెంట్లో ఇప్పటివరకు అందిన అటువంటి విషయాలు/ప్రాతినిధ్యాలు అవసరమైన చర్య తీసుకోవడానికి సంబంధిత రాష్ట్ర ప్రభుత్వానికి పంపించారు.
ఇంకా, మిషన్ కింద అందించిన ట్యాప్ వాటర్ కనెక్షన్ కార్యాచరణను అంచనా వేయడానికి, డిపార్ట్మెంట్ ఆఫ్ డ్రింకింగ్ వాటర్ అండ్ శానిటేషన్, ప్రామాణిక గణాంక నమూనా ఆధారంగా స్వతంత్ర మూడవ-పక్ష ఏజెన్సీ ద్వారా వార్షిక అంచనాను నిర్వహిస్తుంది. ఫిబ్రవరి, 2022 నుండి ఏప్రిల్, 2022 వరకు నిర్వహించిన ఫంక్షనాలిటీ అసెస్మెంట్ సమయంలో, 86% కుటుంబాలు పని చేస్తున్న కుళాయి కనెక్షన్లను కలిగి ఉన్నట్లు గుర్తించారు. వీరిలో 85% మంది తగిన పరిమాణంలో నీటిని పొందుతున్నారు, 80% మంది తమ పైపుల నీటి సరఫరా పథకానికి నీటి సరఫరా షెడ్యూల్ ప్రకారం క్రమం తప్పకుండా నీటిని పొందుతున్నారు 87% గృహాలకు నిర్దేశించిన నీటి నాణ్యత ప్రమాణాల ప్రకారం నీరు అందుతోంది.
ఈ సమాచారాన్ని జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ లోక్సభలో లిఖితపూర్వక సమాధానంలో తెలిపారు.
(
ఆర్థిక మంత్రిత్వ శాఖ
విజృంభిస్తున్న మహమ్మారిని దృష్టిలో పెట్టుకుని కొన్ని కాలపరిమితులను పొడిగించిన ప్రభుత్వం
దేశవ్యాప్తంగా కోవిడ్ -19 మహమ్మారి విజృంభించి ప్రజల జీవితాను తీవ్రంగా ప్రభావితం చేస్తున్న నేపథ్యంలోనూ, పన్నుదారులు, టాక్స్ కన్సల్టెంట్లు, ఇతర భాగస్వాముల సౌకర్యార్ధం వివిధ నోటిఫికేషన్లు, ప్రత్యక్ష పన్ను విఇవాద్ సే విశ్వాస్ చట్టం, 2020 కింద ఇంతకు ముందు 30 ఏప్రిల్, 2021 వరకు పొడిగించిన సమయాన్ని మరింత పొడిగించవచ్చు. కొన్ని కాలపరిమితులను పొడిగిస్తున్నట్టు ప్రభుత్వం శనివారం ప్రకటించింది.
వివిధ భాగస్వాములు ఎదుర్కొంటున్న సమస్యలను పరిష్కరించేందదుకు, వివిధ విజ్ఞప్తులను దృష్టిలో పెట్టుకుని కేంద్ర ప్రభుత్వం ఇంతకు ముందు టాక్సేషన్ అండ్ అదర్ లాస్  అండ్ అమెండ్ మెంట్ ఆఫ్ సర్టెన్ ప్రొవిజన్స్ యాక్ట్, 2020 కింద 30 ఏప్రిల్, 2021వరకు పొడిగించిన వివిధ కాలపరిమితులనను 30 జూన్ 2021వరకు కొన్ని అంశాలలో పొడిగించింది. ఈ దిగువ అంశాలకు ఈ పొడిగింపు వర్తిస్తుందిః
 ఆదాయ పన్ను చట్టం, 1961  లో కింద అంచనా, పునః అంచనా కోసం ఉత్తర్వులను జారీ చేసే కాలపరిమితిని 153 లేదా సెక్షన్ 153లో ఇచ్చిన కాలపరిమితిలో నిర్దేశించిన దాని కింద పొడిగిస్తారు.
 ది యాక్ట్ లోని 144 సిలోని సబ్ సెక్షన్  కింద డిపిఆర్ నిర్దేశాలను అనుసరించి ఉత్తర్వులను జారీ చేసేందుకు కాల పరిమితి;
 అంచనా నుంచి తప్పించుకున్న ఆదాయాన్ని తిరిగి అంచనాకు చట్టంలోని 148 కింద తెరిచేందుకు నోటీసు జారీ చేసేందుకు కాలపరిమితి.
 విత్త చట్టం 2016లోని సెక్షన్ 168లోని సబ్ సెక్షన్  కింద ఈక్వలైజేషన్ లెవీని విశ్లేషణకు సమాచారం పంపే కాలపరిమితి.
డైరెక్ట్ టాక్స్ వివాద్ సే విశ్వాస్ చట్టం, 2020 కింద కట్టవలసిన మొత్తం కట్టేందుకు కాలపరిమితిని, అదనపు మొత్తం చెల్లించాల్సిన అవసరం లేకుండా చెల్లించేందుకు కాలపరిమితిని 30 జూన్, 2021వరకు పొడిగించాలని నిర్ణయించారు.
పైన పేర్కొన్న తేదీల పొడిగింపుకు సంబంధించిన నోటిఫికేషన్లు త్వరలోనే జారీ అవుతాయి.
రసాయనాలు, ఎరువుల మంత్రిత్వ శాఖ
జిఎస్ఎఫ్సి స్వదేశీ రకం ‘కాల్షియం నైట్రేట్’ & 'బోరోనేటెడ్ కాల్షియం నైట్రేట్' ను ప్రారంభించిన శ్రీ మాండవియా
“ఆత్మనిర్భర భారత్ మరియు ఆత్మనిర్భర్ కృషి” దిశగా ఒక నిర్ణయాత్మక అడుగు: శ్రీ మాండవియా
కేంద్ర రసాయనాలు, ఎరువుల శాఖ మంత్రి, షిప్పింగ్ సహాయ మంత్రి  శ్రీ మన్సుఖ్ మాండవియా గుజరాత్ రాష్ట్ర ఎరువులు మరియు కెమికల్స్ - జిఎస్ఎఫ్సి ఇండియా లిమిటెడ్ తయారు చేసిన స్వదేశీ రకం కాల్షియం నైట్రేట్, బోరోనేటెడ్ కాల్షియం నైట్రేట్'ను వీడియో కాన్ఫరెన్స్ ద్వారా ప్రారంభించారు.
‘కాల్షియం నైట్రేట్’ & 'బోరోనేటెడ్ కాల్షియం నైట్రేట్ భారతదేశంలో తొలిసారిగా తయారవుతోంది. ఇప్పటి వరకు, ఇది ఇతర దేశాల నుండి దిగుమతి అయ్యింది. ఈ సందర్భంగా శ్రీ మాండవియా మాట్లాడుతూ, ప్రధాని శ్రీ నరేంద్ర మోడీ స్పష్టమైన పిలుపునకు ప్రతిస్పందిస్తూ, సంస్థ “ఆత్మనిర్భర్ భారత్ మరియు ఆత్మనిర్భర్ కృషి” వైపుగా ఈ నిర్ణయాత్మక అడుగు వేసి, జిఎస్ఎఫ్సి రిటైల్ మార్కెట్లో మొదటిసారి హిమాచల్ ప్రదేశ్ లోని సోలన్ మరియు గుజరాత్ లోని భావ్ నగర్ నుండి ఈ రెండు ఉత్పత్తులను ప్రారంభించిందని అన్నారు. ప్రస్తుతం ఈ రెండు ఉత్పత్తులకు జిఎస్ఎఫ్సి మొత్తం ఉత్పత్తి సామర్థ్యం సంవత్సరానికి 10,000 మెట్రిక్ టన్నులు . మూడు నెలల్లో, ఉత్పత్తి సంవత్సరానికి 15000 మెట్రిక్ టన్నులకు పెరిగే స్థాయి అంచనాకు చేరుకుంటుందన్నారు. 9 నుంచి 12 నెలల్లో దీనిని 30,000 మెట్రిక్ టన్నులకు పెంచాలని జిఎస్ఎఫ్సి యోచిస్తున్నట్లు మంత్రికి అధికారులు విమరించారు. దేశవ్యాప్తంగా జిఎస్ఎఫ్సి యొక్క ప్రాంతీయ కార్యాలయాలు కూడా ఈ డిజిటల్ ప్రారంభోత్సవ కార్యక్రమంలో పాల్గొన్నాయి.
ఈ దేశీయ రకాలైన కాల్షియం నైట్రేట్ మరియు బోరోనేటెడ్ కాల్షియం నైట్రేట్ దిగుమతి చేసుకున్న వాటి కంటే దేశంలోని రైతాంగానికి తక్కువ రేటుతో నాణ్యమైన ఉత్పత్తిని అందిస్తాయని శ్రీ మాండవియా చెప్పారు. ప్రారంభించిన రెండు ఉత్పత్తులు ఎఫ్సిఓ గ్రేడ్కు చెందినవని, భారత ప్రభుత్వంలోని ఎరువుల విభాగం యొక్క గుర్తింపు పొందిన ప్రయోగశాల ద్వారా ధృవీకరించబడిందని ఆయన అన్నారు. ఇప్పటి వరకు ఈ ఉత్పత్తి పూర్తిగా దిగుమతి అయ్యిందని, మొదటిసారిగా జిఎస్ఎఫ్సి దీనిని దేశీయంగా చేయడానికి చొరవ తీసుకుందని ఆయన చెప్పారు. "ఈ ఉత్పత్తులు దేశీయ మార్కెట్లో గొప్ప విజయాన్ని సాధిస్తాయనడంలో సందేహం లేదు" అని ఆయన అన్నారు.
గత ఏడాది దేశంలో సుమారు 1.25 లక్షల మెట్రిక్ టన్నులు  కాల్షియం నైట్రేట్ దిగుమతి అయ్యింది. ఇందులో 76% చైనా నుండి, మిగిలినవి నార్వే, ఇజ్రాయెల్ వంటి ఇతర దేశాల నుండి దిగుమతి అయ్యాయి. ఈ 1.25 లక్షల టన్నుల మొత్తం దిగుమతి విలువ రూ. 225 కోట్లు. జిఎస్ఎఫ్సి గత ఏడాది 4600 మెట్రిక్ టన్నులను దిగుమతి చేసుకుని విక్రయించింది. కాల్షియం నైట్రేట్ను వ్యవసాయంలో నీటిలో కరిగే ఎరువుగా ఉపయోగిస్తారు. అదనంగా, ఈ ఉత్పత్తి వ్యర్థజలాల శుద్ధిలో మరియు సిమెంట్ కాంక్రీటు బలాన్ని పెంచడానికి కూడా ఉపయోగించబడుతుంది.
రైల్వే మంత్రిత్వ శాఖ
వలస శ్రామికులను శ్రామిక్ ప్రత్యేక్ రైళ్ల ద్వారా వారి వారి సొంతూర్లకు త్వరగా చేర్చడానికి సిద్ధమైన భారతీయ రైల్వే. రైల్వే ప్రయాణ సౌకర్యం వున్న ప్రతి జిల్లానుంచి శ్రామిక్ రైళ్లను నడపడానికి సిద్ధం.
ఈ మేరకు జాబితా తయారు చేయాలని జిల్లా కలెక్టర్లను కోరిన రైల్వేశాఖ మంత్రి. ఆయా జిల్లాలకు చెందిన వలస కార్మికుల పేర్లు, వారి గమ్య స్థానం వివరాలతో రాష్ట్ర నోడల్ అధికారిద్వారా దరఖాస్తు చేసుకోవాలని కోరిన రైల్వే శాఖ మంత్రి
కేంద్రం తీసుకున్న తాజా నిర్ణయంతో ఆయా జిల్లాల్లోని వలస శ్రామికులు సులువుగా, సౌకర్యవంతంగా తమ గమ్యస్థానాలకు చేరుకుంటారని ప్రకటంచిన రైల్వేశాఖ మంత్రి
దేశంలో రైల్వే మార్గాలున్న ప్రతి జిల్లానుంచి శ్రామిక్ రైళ్ల ద్వారా వలసశ్రామికులు వారి వారి గమ్యస్థానాలకు చేరుకోవచ్చని రైల్వేశాఖ తెలిపింది. ఈ మేరకు ఆయా జిల్లాల కలెక్టర్లు ఒక జాబితా తయారు చేయాలని రైల్వే శాఖ మంత్రి ఆదేశాలు జారీ చేశారు. ఆయా జిల్లాలకు చెందిన వలస కార్మికుల పేర్లు, వారి గమ్య స్థానం వివరాలతో రాష్ట్ర నోడల్ అధికారిద్వారా దరఖాస్తు చేసుకోవాలని తెలిపారు. ప్రతి రోజూల దాదాపుగా మూడు వందల శ్రామిక్ ప్రత్యేక రైళ్లను నడపడానికిగాను రైల్వేశాఖ సిద్ధంగా వుందని..అయితే వాటిలో సగం మాత్రమే ఉపయోగించుకుంటున్నారని రైల్వేశాఖ తెలిపింది. ఆయా జిల్లాల వాస్తవ అవసరాల మేరకు రైళ్లను నడపడానికి రైల్వేశాఖ సిద్ధంగా వుంది.
(ఈ రోజు వరకూ రైళ్ల ద్వారా 15 లక్షల మంది వలస శ్రామికులు తమ గమ్యస్థానాలకు చేరుకున్నారని, 1150 శ్రామిక్ ప్రత్యేక రైళ్లను నడిపామని రైల్వేశాఖ తెలిపింది. ఇప్పుడు రైళ్ల ద్వారా ప్రయాణం చేస్తున్నవలస కార్మికులకంటే రెట్టింపు సంఖ్యలో తరలించగలమని రైల్వేశాఖ స్పష్టం చేసింది. తమ తమ రాష్ట్రాలకు వెళ్లాలనుకునేవారి వివరాలు ఆయా జిల్లాలనుంచి రైల్వేశాఖకు తెలియగానే అందుకనుగుణమైన ఏర్పాట్లను రైల్వేశాఖ చేస్తుంది.
రహదారి రవాణా, హైవేల మంత్రిత్వ శాఖ
సెప్టెంబర్ 30 వరకు మోటారు వాహన పత్రాల చెల్లుబాటు పొడిగింపు
మోటారు వాహనపు పత్రాల చెల్లుబాటు తేదీని ఈ ఏడాది సెప్టెంబర్ చివరి వరకు పొడిగించినట్లు కేంద్ర రోడ్డు రవాణా, రహదారులు మరియు ఎంఎస్ఎంఈల శాఖ మంత్రి శ్రీ నితిన్ గడ్కరీ ఈ
రోజు ప్రకటించారు. దీనికి అనుగుణంగా రోడ్డు రవాణా, రహదారుల మంత్రిత్వ శాఖ దేశంలోని అన్ని రాష్ట్రాలు మరియు కేంద్ర పాలిత ప్రాంతాలకు ఒక అడ్వైజరీని జారీ చేసింది. అంతకు ముందు రోడ్డు రవాణా, రహదారుల మంత్రిత్వ శాఖ అన్ని రాష్ట్రాలు మరియు కేంద్రపాలిత ప్రాంతాలకు మార్చి 30వ తేదీన ఒక అడ్వైజరీని జారీ చేసింది. దీని ప్రకారం వాహనాల ఫిట్నెస్, పర్మిట్ , డ్రైవింగ్ లైసెన్స్, రిజిస్ట్రేషన్ వంటి ప్రతాల చెల్లుబాటును పొడిగించ లేని ఇతర ప్రతాల యొక్క చెల్లుబాటు గడువును పొడిగిస్తున్నట్టుగా తెలిపింది. లాక్డౌన్ కారణంగా ఫిబ్రవరి 1, 2020 నుండి మొదలుకొని మే 31 మధ్య కాలావధి ముగుస్తున్న రవాణాకు సంబంధించిన వాహన ప్రతాలు జూన్ 30వ తేదీ వరకు చెల్లుబాటు అవుతాయన్నట్టుగా భావించాలని తెలిపింది.
కోవిడ్ నేపథ్యంలో అభ్యర్థల మేరకు నిర్ణయం..
దేశంలోని ప్రత్యేక పరిస్ధితుల నేపథ్యంలో గడువు ముగిసిన ఆయా పత్రాలను చెల్లుబాటయ్యే ప్రతాలుగానే పరిగణించాలని సర్కారు అన్ని రాష్ట్రాలు మరియు కేంద్రపాలిత ప్రాంతాలను కోరింది. అయితే దేశంలో కోవిడ్-19 కట్టడికి సంబంధించి పరిస్థితులను పరిగణనలోకి తీసుకోవడంతో పాటుగా తమ శాఖకు అందుతున్న అభ్యర్థనల మేరకు ఆయా ప్రతాల చెల్లుబాటు సమయం సెప్టెంబరు నెలాఖరు వరకు ఉన్నట్టు పరిగణించేలా ఆదేశాలను జారీ చేయాలని మంత్రి గడ్కరీ మంత్రిత్వ శాఖను ఆదేశించారు. ఈ నిర్ణయ అమలు ప్రయోజనాల కోసం చెల్లుబాటయ్యేలా ఆదేశాలు జారీ చేయాలని మంత్రి సూచించారు. కోవిడ్-19 కట్టడికి సంబంధించి నెలకొన్న ప్రత్యేక పరిస్థితులలో పౌరులను వాహనాలకు సంబంధించిన పత్రాల విషయం తదుపరి అనుమతులు పొందేందుకు ఇబ్బందిగా ఉండకూడదన్న కోణంలో కేంద్ర రోడ్డు రవాణా, రహదారుల శాఖ, మే 21వ తేదీన ఇందుకు సంబంధంచి ఒక గెజిట్ నోటిఫికేషన్ జారీ చేసింది. ఈ నోటిఫికేషన్లో కేంద్ర మోటారు వాహనాల నిబంధనలు -1989 లోని రూల్ 32 లేదా రూల్ 81 కింద ఫీజుల చెల్లుబాటు మరియు / లేదా అదనపు రుసుముల నిబంధనను జూలై 31, 2020 వరకు సడలించడం జరిగింది. దీని ప్రకారం ఇప్పుడు మోటారు వాహనాల చట్టం 1988 కింద లభించే నిబంధనలను లేదా ఇతర చట్టాలలో లభ్యమయ్యే ఇతర నిబంధనలను పరిగణనలోకి తీసుకొని రాష్ర్టాలు/ కేంద్రపాలిత ప్రాంతాల వారు తగిన చర్యలను చేపట్టాలని కేంద్రం కోరింది. కోవిడ్-19 అసాధారణ పరిస్థితుల నేపథ్యంలో పర్మిట్, లేదా ఫీజులు లేదా రెన్యూవల్ నిమిత్తం పన్నులు పర్మిట్ల కొనసాగింపు పొందడంలో జాప్యం కారణంగా విధించే జరిమానాల నుంచి ప్రజలకు తగు విధంగా మినహాయింపులు లభించేలా చర్యలు చేపట్టాలని కోరింది.
రక్షణ మంత్రిత్వ శాఖ
ఐదు డైవింగ్ సపోర్ట్ క్రాఫ్ట్  ప్రాజెక్ట్ కింద మొదటి షిప్ ' డీ.ఎస్.సీ. ఏ 20 ' ప్రారంభం
కోల్కతాలోని మెస్సర్స్ టిటాగర్ రైల్ సిస్టమ్స్ సంస్థలో తయారైన అత్యాధునిక షిప్
కోల్కతాలోని మెస్సర్స్ టిటాగర్ రైల్ సిస్టమ్స్ లిమిటెడ్  05 డైవింగ్ సపోర్ట్ క్రాఫ్ట్  ప్రాజెక్ట్ కింద రూపొందించిన మొదటి నౌకను భారత నావికాదళం కోసం 31 ఆగస్టు 2023న టిటాగర్, కోల్కతా  వద్ద హుగ్లీ నదిపై ప్రారంభించబడింది. టీఆర్ఎస్ఎల్ సంస్థను గతంలో మెస్సర్స్ టిటాగర్ వ్యాగన్స్ లిమిటెడ్గా పిలిచేవారు . ఈ లాంచ్ వేడుకకు డిప్యూటీ చీఫ్ ఆఫ్ నేవల్ స్టాఫ్  వీఏడీఎం సంజయ్ మహింద్రు అధ్యక్షత వహించారు. నావికాదళ సంప్రదాయానికి అనుగుణంగా శ్రీమతి ఆరాధనా మహీంద్రు అథర్వవేదం నుండి ఆహ్వానంతో నౌకను ప్రారంభించారు. ఐదు  డైవింగ్ సపోర్ట్ క్రాఫ్ట్  నిర్మాణానికి సంబంధించి రక్షణ మంత్రిత్వ శాఖ, కోల్కతాలోని మెస్సర్స్ టిటాగర్ రైల్ సిస్టమ్స్ లిమిటెడ్  మధ్య 12 ఫిబ్రవరి 2021న ఒక ఒప్పందం సంతకం చేయబడింది. ఈ తరహా నౌకలు నౌకాశ్రయాలు మరియు తీర జలాల్లో కార్యాచరణ/ శిక్షణ డైవింగ్ కార్యకలాపాలను చేపట్టేందుకు రూపొందించబడ్డాయి. ఇవి సుమారు 300 టన్నుల స్థానభ్రంశంతో 30 మీటర్ల పొడవు గల కాటమరాన్ హల్ షిప్లు. మొత్తం ఐదు  డి.ఎస్.సి.లు 2024-25 ఆర్థిక సంవత్సరంలో భారత నౌకాదళానికి అందించబడుతాయని అంచనా. డి.ఎస్.సి. డైవింగ్ కార్యకలాపాలను నిర్వహించడానికి వీలుగా అత్యాధునిక డైవింగ్ పరికరాలు మరియు సాధనాలను అమర్చబడి తయారు చేయబడింది. ఈ నౌకలు దేశీయంగా రూపొందించబడ్డాయి. సంబంధిత నావల్ రూల్స్ మరియు రెగ్యులేషన్ ఆఫ్ ఇండియన్ రిజిస్టర్ ఆఫ్ షిప్పింగ్  క్రింద నిర్మించబడ్డాయి. డిజైన్ దశలో నౌకల హైడ్రోడైనమిక్ విశ్లేషణ/నమూనా పరీక్ష విశాఖపట్నంలోని నావల్ సైన్స్ అండ్ టెక్నలాజికల్ లాబొరేటరీ లో చేపట్టబడింది. స్వదేశీ తయారీదారుల నుండి లభించే చాలా ప్రధాన మరియు సహాయక పరికరాలతో ఈ నౌకలు మేక్ ఇన్ ఇండియా మరియు మేక్ ఫర్ ది వరల్డ్ ఇనిషియేటివ్స్ ఆఫ్ ఇండియా / రక్షణ మంత్రిత్వ శాఖ  యొక్క గర్వించదగిన జెండాను కలిగి ఉన్నాయి. ముఖ్య అతిథి, సంజయ్ మహింద్రు 1వ డి.ఎస్.సిని ప్రారంభించే సమయంలోని 5వ మరియు చివరి డైవింగ్ సపోర్ట్ క్రాఫ్ట్  అంటే డి.ఎస్.సి ఏ 24 యొక్క కీల్ వ్యవస్థను కూడా ఏర్పాటు చేయడమైంది. ఇది భారత నావికాదళం కోసం మొత్తం ఐదు డి.ఎస్.సి.లను ఏకకాలంలో నిర్మించడాన్ని సూచిస్తుంది.
ప్రధాన మంత్రి కార్యాలయం
కాగితాల ను వాడకూడదంటూ త్రిపురప్రభుత్వం నిర్ణయం తీసుకోవడాన్ని ప్రశంసించిన ప్రధాన మంత్రి
కాగితాల ను ఇక మీదట ఉపయోగించకూడదు అంటూ త్రిపుర ప్రభుత్వం నిర్ణయించుకోవడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
త్రిపుర ముఖ్యమంత్రి ప్రొఫెసర్  శ్రీ మాణిక్ సాహా యొక్క ట్వీట్ కు ప్రధాన మంత్రి సమాధానాన్ని ఇస్తూ,
‘‘సాంకేతిక విజ్ఞానాన్ని అక్కున చేర్చుకోవాలని మరియు పౌరుల జీవనం లో సకారాత్మకమైనటువంటి మార్పు ను తీసుకు రావాలని త్రిపుర గట్టి గా ప్రయాసలు సాగిస్తూ ఉండడాన్ని గమనించడం భలే బాగుంది.’’ అని ఒక ట్వీట్ లో పేర్కొన్నారు.
రసాయనాలు, ఎరువుల మంత్రిత్వ శాఖ
కేంద్ర కెమికల్స్, పెట్రో కెమికల్స్ విభాగం కార్యదర్శిగా ఆర్.కె.చతుర్వేది బాధ్యతలు
శ్రీ ఆర్.కె.చతుర్వేది, 1987 బ్యాచ్కు చెందిన మధ్యప్రదేశ్ క్యాడర్ ఐఏఎస్ అధికారి. 'కేంద్ర రసాయనాలు, ఎరువుల మంత్రిత్వ శాఖ'కు చెందిన కెమికల్స్, పెట్రో కెమికల్స్ విభాగం కార్యదర్శిగా ఆయన బాధ్యతలు స్వీకరించారు. ఈ బాధ్యతలకు ముందు.., కేంద్ర సాంస్కృతిక శాఖ అదనపు కార్యదర్శిగా, ఆర్థిక సలహాదారుగా ఆయన సేవలు అందించారు. సీబీఎస్ఈ ఛైర్మన్గా, జాతీయ నైపుణ్యాభివృద్ధి సంస్థ  డైరెక్టర్ జనరల్గానూ పని చేశారు.
మే 31, 2020న ఉద్యోగ విరమణ చేసిన శ్రీ పి.రాఘవేంద్రరావు స్థానంలో కెమికల్స్, పెట్రో కెమికల్స్ విభాగం కార్యదర్శిగా శ్రీ చదుర్వేది నియమితులయ్యారు.
(Visitor Counter : 152
పర్యావరణం, అడవులు, మరియు వాతావరణ మార్పు మంత్రిత్వ శాఖ
మధ్యప్రదేశ్ అటవీ విభాగం & ఎన్టిసిఎకు చిరుతలను ప్రవేశపెట్టడంపై సమీక్ష, పురోగతి, పర్యవేక్షణ, సలహాలను ఇచ్చేందుకు చిరుతల ప్రాజెక్టు స్టీరింగ్ కమిటీ ఏర్పాటు
మధ్య ప్రదేశ్ అదనపు ప్రధాన కార్యదర్శి తో అడవుల డిజి & ఎస్ఎస్ అధ్యక్షతన జరిగిన సమావేశంలో తీసుకున్న నిర్ణయం మేరకు నేషనల్ టైగర్ కన్సర్వేషన్ అథారిటీ  చిరుతల ప్రాజెక్టు స్టీరింగ్ కమిటీని  ఏర్పాటు చేసింది. ఇది చిరుతల టాస్క్ ఫోర్స్పై 22 సెప్టెంబర్ 2022 సరిసంఖ్య నాటి ఒ.ఎంను పక్కకు పెట్టి ఈ నిర్ణయాన్ని తీసుకుంది.
పైన పేర్కొన్న కమిటీ సభ్యులను దిగువన పేర్కొనడం జరిగిందిః
డాక్టర్ రాజేష్ గోపాల్, న్యూఢిల్లీ లోని గ్లోబల్ టైగర్ ఫోరం సెక్రెటరీ జనరల్ ః చైర్మన్
శ్రీ ఆర్.ఎన్. మెహ్రోత్రా, రాజస్థాన్ అడవులు& హెచ్ఒఎఫ్ఎఫ్/ సిడబ్ల్యుఎల్డబ్ల్యు, మాజీ ప్రధాన పరిరక్షకుడు ః సభ్యుడు
శ్రీ పి.ఆర్. సిన్హా, డెహ్రాడూన్లోని వైల్డ్లైఫ్ ఇనిస్టిట్యూట్ ఆఫ్ ఇండియా మాజీ డైరెక్టర్ ః సభ్యుడు
డాక్టర్ హెచ్.ఎస్. నేగీ, మాజీ ఎపిసిసిఎఫ్ వైల్డ్ లైఫ్ ః ఎన్టిసిఎ సభ్యుడు
డాక్టర్ పి.కె. మాలిక్, డబ్ల్యుఐఐ మాజీ ఫ్యాకల్టీ ః ఎన్టిసిఎ సభ్యుడు
శ్రీ జి.ఎస్. రావత్, వైల్డ్ లైఫ్ ఇనిస్టిట్యూట్ ఆఫ్ ఇండియా మాజీ డీన్/ డెహ్రాడూన్ డబ్ల్యుఐఐ సొసైటీ సభ్యుడు ః సభ్యుడు
మిస్ మిట్టల్ పటేల్, సామాజిక కార్యకర్త, అహ్మదాబాద్లోని విచర్త సముదాయ్ సమర్ధన్ మంచ్  వ్యవస్థాపకురాలుః సభ్యురాలు
మధ్యప్రదేశ్ అడవులు ప్రిన్సిపల్ చీఫ్ కన్జర్వేటర్ & చీఫ్ వైల్డ్లైఫ్ వార్డెన్ ః సభ్యుడు
ప్రొఫెసర్ కమర్ ఖురేషీ, డెహ్రాడూన్లోని వైల్డ్ లైఫ్ ఇనిస్టిట్యూట్ ఆఫ్ ఇండియాలో శాస్త్రవేత్త ః సభ్యుడు
న్యూఢిల్లీ ఎన్టిసిఎ ఇనస్పెక్టర్ జనరల్ ః సభ్యుడు
శ్రీ సుభొరంజన్ సేన్, ఎపిసిసిఎఫ్ - వైల్డ్ లైఫ్ ః మెంబర్ కన్వీనర్
అంతర్జాతీయ చిరుత నిపుణులతో కూడిన కన్సల్టింగ్ ప్యానెల్ ః
ప్రొఫెసర్ ఆడ్రియన్ టోర్డిఫ్, దక్షిణాఫ్రికాలోని ప్రెటోరియా యూనివర్సిటీలో వెటరినరీ సైన్స్ ఫ్యాకల్టీ, వెటిరినరీ వైల్డ్లైఫ్ నిపుణుడు
డాక్టర్ లారీ మార్కర్, సిసిఎఫ్, నమీబియా
డాక్టర్ ఆండ్రూ జాన్ ఫ్రేజర్, దక్షిణాఫ్రికాలోని ఫార్మ్ ఒలీవన్బోష్
మిస్టర్ విన్సెంట్ వాన్డాన్ మెర్వేః దక్షిణాఫ్రికాలోని మెటాపాప్యులేషన్ ఇనీషియేటవ్లో భాగమైన చీతా మెటా పాపులేషన్ ప్రాజెక్ట్ మేనేజర్
టాస్క్ఫోర్స్కు సంబంధించిన ఉల్లేఖన నిబంధనలు ఈ విధంగా ఉన్నాయిః
మధ్యప్రదేశ్ అటవీ విభాగానికి, ఎన్టిసిఎలో చిరుతలను ప్రవేశపెట్టడం పై సమీక్ష, పురోగతి, పర్యవేక్షణ, సలహాలు ఇవ్వడం
పర్యావరణ- పర్యాటకం కోసం చిరుతల ఆవాసాలను/ నివాస స్థలాలను తెరవడం, ఈ విషయంలో నిబంధనలను సూచించడం.
సమాజ వినిమయం సీమపై, ప్రాజెక్టు కార్యకలాపాలలో వారిని కలుపుకుపోవడం కోసం సూచనలు.
స్టీరింగ్ కమిటీ రెండేళ్ళ కాలం ఉనికిలో ఉంటుంది. అవసరమైనప్పుడు క్షేత్ర పర్యటనలు చేయడంతో పాటుగా నెలకొకసారి సమావేశాన్ని ఏర్పాటు చేస్తుంది.
అవసరమైనప్పుడల్లా నిపుణులను సంప్రదింపుల కోసం కమిటీ ఆహ్వానించవచ్చు.
నిర్ధిష్ట అవసరం కోసం అంతర్జాతీయ చిరుత నిపుణుల ప్యానెల్ను సలహా కోసం సంప్రదించవచ్చు లేదా భారత్కు ఆహ్వానించవచ్చు.
పర్యావరణ, అడవులు, పర్యావరణ మార్పు పరిధిలోని ఎన్టిసిఎ ఈ కమిటీ పనిని సులభతరం చేస్తుంది.
అనధికార సభ్యుల ప్రయాణ ఖర్చులు, ఇతర యాదృచ్ఛిక ఖర్చులను నిబంధనల ప్రకారం ఎన్టిసిఎ భరిస్తుంది.